laion/Wikipedia-Exotic huggingface dataset:
Berliini langemine

"Berliini langemine" on Mosfilmis 1949. aastal valminud kaheosaline mängufilm. Filmis kujutatakse stalinistlikust vaatepunktist Teise maailmasõja sündmusi. Tegevusliine on kaks: ühes kujutatakse Stalinit sõjategevust juhtimas, teises jälgitakse lihtsa sõjamehe Aleksei Ivanovi lahinguteed. Mihhail Gelovani – Stalin Aleksei Gribov – Vorošilov Nikolai Rõžov – Kaganovitš Aleksandr Hanov – Beria Gavriil Belov – Kalinin Maksim Štrauhh – Molotov Ruben Simonov – Mikojan Fjodor Blaževitš – Žukov Andrei Abrikossov – kindral Aleksei Antonov Konstantin Batraševitš – marssal Vassili Sokolovski Sergei Blinnikov – marssal Ivan Konev Boriss Livanov – marssal Konstantin Rokossovski Vladimir Ljubimov – marssal Aleksandr Vassilevski Boriss Tenin – kindral Vassili Tšuikov Mihhail Sidorkin – Sergei Štemenko Oleg Frelihh – Franklin Delano Roosevelt Viktor Stanitsõn – Winston Churchill Vladimir Saveljev – Adolf Hitler Maria Novakova – Eva Braun Jan Werich – Hermann Göring M. Petrunkin – Joseph Goebbels Boriss Andrejev – Aleksei Ivanov Nikolai Bogoljubov – Hmelnitski Sofia Giatsintova – Antonina Ivanovna, Ivanovi ema Dmitri Dubov – Jegorov Marina Kovaljova – Nataša Rumjantseva
Sõjaväelane

Sõjaväelane on sõjaväes (tegevväes) teeniv sõjaväelise auastmega isik. Sõjaväelasel on sõjaväeline auaste. Auastmete arv ja nimetused on riigiti erinevad. Sõjaväelased jagunevad üldjuhul sõltumata riigilistest iseärasustest vastavalt auastmele põhigruppidesse: sõdurid, allohvitserid, ohvitserid, kindralid (kõrgemad ohvitserid) Sõjaväelased kannavad teenistuskohuste täitmisel üldjuhul (ei pruugi kanda näiteks luure- ja julgeoleku valdkonnas teenijad) sõjaväe vormiriietust koos ettenähtud eraldusmärkidega. Üldjuhul on demokraatlikes riikides sõjaväelastel ametialase sõltumatuse tagamise huvides teatud piirangud ühiskondlikus elus (näiteks poliitikas) ja majandustegevuses osalemiseks. Sõjaväelastel on reeglina sõjaväeline ettevalmistus (väljaõpe). Väljaõpe on väga erinev, sõltudes väeliigist või relvaliigist ning konkreetsest erialast, kuid üldjuhul on kõigil sõjaväelastel vajalik läbida esmalt sõduri baasväljaõpe. Iga sõjaväelane (sõltumata erialast või ametikohast) peab omama häid teadmisi-oskusi järgnevates olulistes põhivaldkondades: Sõjaväeline kord (sealhulgas teenistuslikud õigusaktid, käitumine, välimus), Ette nähtud teenistusrelva käsitsemine, Tegevus koondrivis. Eestis nimetatakse sõjaväelasi vastavalt põhilise kaitsestruktuuri kaitseväe nimele kaitseväelasteks. Eesti seadustes kasutatakse tegevteenistuses oleva isiku kohta terminit tegevväelane. Tegevväelane ei tohi: kuuluda erakonda ega teenistusülesannete täitmise ajal tegeleda poliitiliste vaadete levitamisega kuuluda relvi valdavasse ühingusse ega liitu, välja arvatud Kaitseliitu ning jahimeeste- ja spordiseltsi. tegutseda ettevõtjana täisühingus ega usaldusühingus (Kehtetu - RT I, 06.07.2018, 3 - jõust. 16.07.2018); kuuluda äriühingu juht-, kontroll- ega revisjoniorganisse (Kehtetu - RT I, 06.07.2018, 3 - jõust. 16.07.2018); isiklikult vastutada äriühingu kohustuste eest (Kehtetu - RT I, 06.07.2018, 3 - jõust. 16.07.2018). Ajateenija, Kaitseväelane, kaitseliitlane, Reservväelane, Palgasõdur, Palgaarmee. "Eesti keele seletavas sõnaraamatus" (vaadatud 25.05.2014) Kaitseväeteenistuse seadus § 7, Riigi Teataja, Vastu võetud 13.06.2012 Kaitseväeteenistuse seadus § 123, Riigi Teataja, Vastu võetud 13.06.2012 Kaitseväeteenistuse seadus § 125, Riigi Teataja, Vastu võetud 13.06.2012 Teenistus kaitseväes, Kaitseressursside ameti värbamiskeskus Riigikaitses osalemisest, Kaitseressursside amet
Vasak ühisunearter

Vasak ühisunearter (ladina arteria carotis communis sinistra) on paljudel loomadel kehas asuv aordikaare haru, mis varustab verega pead ja kaela. Vasaku ühisunearteri areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi. Harilikul rästikul on tuvastatud vasak ühisunearter (eelistermin). Rathke nimetas arteri arteria carotis communis ' eks, kuid O'Donoghue nimetas (1912) arteri vasakuks ühisunearteriks. Rästikul kulgeb vasak ühisunearter tüümuse ülemise sagara juurest söögitoru ja hingetoru vasakult poolt, annab harusid ja kulgeb pea suunas ning haruneb vasakuks sisemiseks ja välimiseks unearteriks (a.carotis interna et externa). Vasaku ühisunearteri seintes paiknevad närvikiud ja närvilõpmed. Inimestel algab vasak ühisunearter aordikaarelt. What's the Carotid Artery?, veebiversioon (vaadatud 25.05.2014) (inglise keeles) J. D. Boyd,The nerve supply of the branchial arch arteries in Vipera berus, J Anat. 1942 Aprill; 76(Pt 3): 249, 253, PMCID: PMC1252688, veebiversioon (vaadatud 13.05.2014) (inglise keeles) Meeli Roosalu. "Inimese anatoomia", Kirjastus Koolibri, lk 158, 2010, ISBN 978-9985-0-2606-9. Common Carotid Artery (CCA), veebiversioon (vaadatud 25.05.2014) (inglise keeles) Mahindra Kumar Anand, Anand's Human Anatomy for Dental Students, 3. trükk, 2012, lk 350, Jaypee Brothers Medical Publishers, veebiversioon (vaadatud 25.05.2014) (inglise keeles)
William Boyd

William Boyd (sündinud 7. märtsil 1952 Accras) on Suurbritannia kirjanik ja stsenarist. 1982 sai ta Somerset Maughami auhinna. 2005 nimetati ta Briti impeeriumi ordu komandöriks. "Sinine pärastlõuna", tõlkija Virve Krimm, Varrak 1997, ISBN 9985807995 "Üks inimsüda", tõlkija Kaaren Kaer, Varrak 2006, ISBN 9985313232 "Rahutu", tõlkija Krista Kaer, Varrak 2009, ISBN 9789985318560 "Harilikud äikesetormid", tõlkija Kaisa Kaer, Varrak 2012, ISBN 9789985325193
Brunei vapp

Brunei vapp on Brunei rahvusvapp, mis on kujutatud Brunei lipul. Vapp oli kinnitatud aastal 1932.
Kateřina Neumannová

Kateřina Neumannová (sündinud 15. veebruaril 1973 Písekis) on Tšehhi endine murdmaasuusataja. Olümpiavõitja (2006) ja kahekordne maailmameister (2005 ja 2007). Ta on 2007. aasta kevadel lõppenud karjääri jooksul võitnud 11 suurvõistluste medalit. Neumannová sai esimese maailmameistrivõistluste medali 1997. aasta maailmameistrivõistlustel Trondheimis, hiljem lisandus veel suurvõistluste hõbe- ja pronksmedaleid. 2005. aasta MM-il Oberstdorfis tuli ta 10 km distantsil vabastiilis maailmameistriks. 2006. aasta olümpiamängudel Torinos pidi Neumannová suusavahetusega sõidus finišisirgel tunnistama Kristina Šmiguni paremust ja leppime hõbemedaliga 1,9-sekundilise kaotusega. Kuid lõppudistantsil 30 km ühisstardiga vabastiilis tuli ta 1,4-sekundilise edumaaga Julija Tšepalova ees olümpiavõijaks. 1998 Naganos hõbemedal 5 km klassikasõidus pronksmedal 15 km jälitussõidus (5+10 km) 2002 Salt Lake Citys hõbemedal 15 km vabastiilis ühisstardiga sõidus hõbemedal 5 + 5 km suusavahetusega sõidus 2006 Torino olümpiavõitja 30 km vabastiilis hõbemedal 7,5+7,5 km suusavahetusega sõidus 1997 Trondheimis pronksmedal 15 km vabastiilis 1999 Ramsaus pronksmedal 5 km klassikasõidus 2005 Oberstdorfis maailmameister 10 km vabastiilis 2007 Sapporos maailmameister 10 km vabastiilis hõbemedal 7,5+7,5 km suusavahetusega sõidus Üldkarikas 2. koht: 2002, 2005 3. koht: 1997, 2007 Tavakarikas 2. koht: 2005, 2006, 2007 Sprindikarikas 2. koht: 1999 3. koht: 1997, 2002 Kateřina Neumannová osales karjääri jooksul 143 maailma karikasarja etapil ja jõudnud poodiumile 48 korda, millest 18 korral kõige kõrgemale astmele. Kateřina Neumannová koduleht Kateřina Neumannová FIS-i kodulehel (inglise)
Karjavärav

Karjavärav ehk Saksa värav oli üks suuremaid väravaid Tartu linnamüüris. Karjavärav asus Emajõe ääres turuplatsi alguses, praeguse Raekoja plats 18 hoone ees. Neljakandilise torniga väravat hakati ehitama 14. sajandil. Karjavärava ees asus zwinger, mille lõpus oli arvatavasti tornikestega eesvärav. Karjaväravast pääses linna karjamaadele Ülejõel. Värav hävitati 1708. aastal Põhjasõjas, kui Tartu vallutamise järel õhkis Vene armee Peeter I käsul kõik linna kindlustused. Jaak Juske "Lood unustatud Tartust" Tallinn: Pegasus, 2014 (2. trükk), lk 17
Riia värav

Riia värav ehk Andrease värav oli kesk- ja varauusaegse Tartu linna üks suuremaid väravaid, millest algas Riia maantee. See hävis Põhjasõjas, kui 1708. aastal Vene armee kõik linna kaitserajatised õhkis. Värava asukoht on Barclay platsil tähistatud. Jaak Juske "Lood unustatud Tartust" Tallinn: Pegasus, 2014 (2. trükk), lk 17
Toome värav

Toome värav ehk Toomevärav oli kesk- ja varauusaegse Tartu linna üks suuremaid väravaid, mis ühendas all-linna piiskopilinnuse ja kindlustustega Toomemäel. Värav hävis Põhjasõjas, kui 1708. aastal Vene armee kõik linna kaitserajatised õhkis. Jaak Juske "Lood unustatud Tartust" Tallinn: Pegasus, 2014 (2. trükk), lk 17
Jakobi värav

Jakobi värav ehk Nunnavärav (ka Verine värav, saksa keeles Jakobstor) oli kesk- ja varauusaegse Tartu linnamüüri üks suuremaid väravaid, mis asus praegusel Jakobi tänaval Jakobimäe all, asudes umbes 25 m Laia ja Jakobi tänava ristmikust loodepool. Värav hävis Põhjasõjas, kui 1708. aastal Moskva tsaaririigi armee kõik linna kaitserajatised õhkis. Väravast Jakobimäe pool paiknes 17. sajandil ajalooline Jakobi eeslinn, väravast kagu pool seespool linnamüüri paiknes oletatavasti juba 13. sajandi teisest poolest Püha Jakobi kirik, mis liideti[viide?] hiljem Katariina kiriku nime all tsistertslaste Tartu Püha Katariina nunnakloostriga. Poola ajal kasutati kirikut Tartu jesuiitide gümnaasiumi kooliruumidena. Jakobi väravas oli allikas ja Jakobi kaev, allikas suubus Piiskopitiiki, mis oli kuni 18. sajandini täiendav kaitserajatis lisaks linnamüürile, väravatorniga oli ühendatud linnamüürist väljapoole ulatuva ehitisena vangla. Väravast põhja pool praeguse Tähtvere tänava nõlval paiknes surnuaed. Värava oletataval kohal Jakobi tänava Toomemäe-poolses servas paikneb mälestuskivi, selle vastas üle tänava on (Jakobi tänav 17) Toome pood. Säilinud vanimal linnaplaanil 1636. aastast on märgitud Laia tänava nime selgituseks, et seal olevat paiknenud linna vanim turg. Oletatakse, et turu asukoht võis olla praeguse Laia ja Jakobi tänava nurgal Jakobi värava taga. Jaak Juske "Lood unustatud Tartust" Tallinn: Pegasus, 2014 (2. trükk), lk 17
Küütrivärav

Küütrivärav ehk Lihunike värav oli väike nelinurkse põhiplaaniga värav kesk- ja varauusaegse Tartu linnamüüris, Karja ja Vene väravate vahel. Värav hävis 1708. aastal Põhjasõjas, kui Vene armee õhkis kõik Tartu kaitserajatised. Küütrivärava nimi on seotud Küütri tänavaga, kus tegutsesid lihunikud. Jaak Juske "Lood unustatud Tartust" Tallinn: Pegasus, 2014 (2. trükk), lk 18
BMW X4

BMW X4 on BMW kupeelik viieukseline linnamaastur, mida toodetakse 2014. aastast. See on loodud BMW X3 baasil, kasutusel on ka sama mootorivalik ja tehnilised sõlmed. Selle pakiruum maht on 500 liitrit, aga kui tagaistmed alla lasta, siis 1400 liitrit. X4 varustuses on ka tagaluugi elektriline avamissüsteem. BMW X4 1. põlvkond Teise põlvkonna BMW X4 avalikustati 2018. aasta veebruaris.
Mungavärav

Mungavärav oli väike nelinurkse põhiplaaniga värav kesk- ja varauusaegse Tartu linnamüüris, Karja ja Vene väravate vahel. Värav hävis 1708. aastal Põhjasõjas, kui Vene armee õhkis kõik Tartu kaitserajatised. Mungavärava nimi on seotud Munga tänavaga, kus kuni reformatsioonini asus mungaklooster. Jaak Juske "Lood unustatud Tartust" Tallinn: Pegasus, 2014 (2. trükk), lk 18
Altamira (täpsustus)

Altamira on mitme koha nimi. Altamira on koopamaalide tõttu tuntud koobas Hispaanias. Altamira on sadam Mehhikos. Altamira on linn Brasiilias Pará osariigis. Altamira on linnaosa Venezuela pealinnas Caracases. Altamira, vald Brasiilias
Jenik Radon

Jenik Radon (sündinud 1946 Berliinis) on USA advokaat. Radon on Columbia ülikooli professor, aga ta on töötanud lektorina ka näiteks Stanfordi ülikoolis. Radon on pärit Saksamaalt, kust ta pere emigreerus Ameerika Ühendriikidesse. Ta omandas bakalaureusekraadi Columbia ülikoolis, magistrikraadi California Ülikoolis Berkeleys ja doktorikraadi Stanfordi ülikoolis. 1980. aastal kaasasutas Radon Afganistani Vabastuskomitee, mis toetas sõjapõgenikke Nõukogude-Afganistani sõjas. Bakuu–Thbilisi–Ceyhani naftajuhtme rajamise kavandamisel esindas Radon Gruusiat. Selle eest autasustati teda Gruusia kõrgeima riikliku autasuga. Ta osales ka Nepali rahuprotsessis. 1980. aastate lõpus ja 1990. aastate algul sai ta tuttavaks paljude eestlastega ning aitas pärast Eesti taasiseseisvumist koostada mitut seadust. Tema juures USAs peatus tuntud eesti inimesi – näiteks Lennart Meri – ning Radon aitas neil USA valitsusametnikega jutule saada. Ta algatas Columbia ülikoolis Eesti Fellowsi programmi, mille raames käisid sealsed üliõpilased 1990. aastatel Eesti riigiasutustes suve­praktikal. Samuti algatas ta Eesti ja USA vahelise õpilasvahetuse. Lisaks on ta Tartus tegutseva Domus Dorpatensise kaasasutaja ja nõukogu liige. "Eesti tunnustamata abiline" Postimees, 24. veebruar 2013 Jenik Radoni biograafia Columbia SIPA (inglise keeles) "Very few places in the world have that luxury"[alaline kõdulink] New Business Age "Meri võitis USA südame kalamehejutuga" Pärnu Postimees, 25.03.2006 Nõukogu Domus Dorpatensis Priit Pullerits. "Eesti tunnustamata abiline" Postimees, 24. veebruar 2013
Jeep Cherokee

Jeep Cherokee on USA autotootja Jeep maasturi mudel. Seda on toodetud alates 1974. aastast 5 põlvkonda. Auto on saanud nime Põhja-Ameerikas elavate Cherokee suguharu indiaanlaste järgi. Esimese põlvkonna Cherokee oli tegelikult kahe uksega ja veidi muudetud disainiga Jeep Wagoneer. Tootmisaastad 1974–1983. Cherokeed tutvustati kui sportlikku kaheukselist universaali, mis väidetavalt ületas ka CJ-5 maastikusõiduvõimekuse. 1974 Jeep Cherokee S Teise põlvkonna Cherokee, mida tutvustati 1984. aastal, oli ehitatud juba täiesti uuele platvormile. Cherokee puhul loobuti esimese Jeepi mudelina redelraamile ehitatud kerest ning kasutusele võeti oluliselt kergem kandevkere konstruktsioon. Teise põlvkonna Cherokeed müüdi 3- ja 5-ukselise kerega ja auto oli kas taga- või nelikveoline. 1997. aastal läbis Cherokee mudeliuuenduse, mille käigus muudeti veidi auto välis- ja sisedisaini ning teise põlvkonna Cherokee tootmine lõppes 2001. aastal. Cherokee XJ 2. põlvkonna mudeliuuendus Kui Põhja-Ameerika turul müüdi seda autot Jeep Liberty nime all eesmärgiga eristada teda suuremast ja kallimast Grand Cherokeest, siis väljaspool USA turgu kandis see auto endiselt Cherokee nime. Cherokee oli tootmises 2001-2007 ja hinnapoolest asus see Wrangleri ja Grand Cherokee vahel ning tegu oli väikseima neljaukselise Jeepi mudeliga kuni 2007. aastani kui turule toodi veel väiksemad Patriot ja Compass. 3. põlvkond 2007. aasta New Yorgi autonäitusel esitletud Cherokee sai kandilisema välimuse. Koduturul USAs kandis auto endiselt Liberty nime, aga ülejäänud turgudel jätkati Cherokee nime kasutamist. Esmakordselt Jeepi ajaloos müüdi Jeepi mudelit ka teise nime all - sama autot sai osta ka Dodge Nitro nime all. 4. põlvkond Dodge Nitro 2013. aastal esitletud 5. põlvkonnaga sai Cherokee nime tagasi viimaks ka Põhja-Ameerika turul ning mudelirivis asus Cherokee suurema Grand Cherokee ja väiksema Compassi vahel. Tegu oli esimese Jeepi mudeliga, mis kasutab Chrysleri ja Fiati koostöös valminud Fiat Compact Wide platvormi. Cherokeel on uus 9-käiguline automaatkäigukast ning 3 mootorit: 2 bensiini- (3,2 V6 ja 2,4 R4) ja 2-liitrine diiselmootor. Cherokee KL Cherokee KL Cherokee Trailhawk "1974 Jeep Cherokee". Vaadatud 29.11.2021.
Michael Gallagher

Michael Gallagher (sündinud 2. septembril 1955 Philadelphias) on USA-Eesti advokaat. Gallagheril on bakalaureusekraad Tuftsi ülikoolist (1977) ja õigusteaduste doktori kraad Villanova ülikoolist. Ta sattus Eestisse elama 1994. aastal, kui tuli Ameerika abiprogrammi "Central and East European Law Initiative" (CEELI) raames kohalikku õigussüsteemi arendama. Gallagher valiti 2000. aastal Tartu Ülikooli Euroopa Kolledži direktoriks. Oma ametiaja jooksul algatas ta välisüliõpilastele suunatud ingliskeelse täiendkoolitusprogrammi "Prometheus". Ta on töötanud Eesti Õiguskeskuses nii konsultandi (1995–2003), tegevdirektori (2004) kui ka direktorina (2004–2007). Õiguskeskuses vastutas ta õppeprogrammide väljatöötamise ja läbiviimise eest. Ta on endine Domus Dorpatensise nõukogu liige. Michael Gallagheri ema on eestlane ja isa ameeriklane. "Ameerika advokaat tuli juuri otsima" Tartu Postimees, 1. märts 2011 Ajalugu Tartu Ülikooli Euroopa Kolledž Michael Gallagher Dimela Endised nõukogu liikmed Domus Dorpatensis Michael Gallagher: kui tahad äripartneril vaipa alt ära tõmmata, milleks siis kohalesõitmise peale raha kulutada? Director, oktoober 2012
Lüliarter

Lüliarteriks ehk vertebraalarteriks (ladina arteria vertebralis) nimetatakse paljudel loomadel kehas asuvat paarilist arterit, mis on rangluualuse arteri haru. Lüliarteri areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi. Lüliarter saab madudel alguse paremast aordikaarest ja selle harud kulgevad kehas, nahas, söögitorus, kopsu(de)s ja peas. Wisconsini ülikooli zooloogialaborites 1916. aastal tehtud katsed tripimadude perekonda liigitatud madudega näitasid, et lüliarteri harude arv võib liigiti ja indiviiditi erineda. Koduloomadel saavad lüliarterid alguse subklaavarteritest ja varustavad verega seljaaju ja süva kaelalihaseid. Vertebraalarter läbib I...VI kaelalüli ristjätkemulgud ja siseneb lateraalse lülimulgu kaudu selgrookanalisse. Selgrookanalist liigub arter koljuõõnde ning ühineb teise poole lüliarteriga põhimikuarteriks. Lüliarter moodustab süva kaelaarteriga rikkalikult anastomoose. Inimestel kulgeb paariline lüliarter läbi kuue ülemise kaelalüli ristijätkemulgu ja suurmulgu ning ühineb kolju põhimikul teise poole lüliarteriga paarituks põhimikuarteriks. "Meditsiinisõnastik" 443:2004. Harvey B. Lillywhite, How Snakes Work: Structure, Function and Behavior of the World's Snakes, Oxford University Press, lk 146, 2014, Google' raamatu veebiversioon (vaadatud 26.05.2014) (inglise keeles) William Henry Atwood, The Visceral Anatomy of the Garter Snake, University of Wisconsin, 1916, lk 534, veebiversioon (vaadatud 26.05.2014) (inglise keeles) Enn Ernits, Esta Nahkur,"Koduloomade anatoomia", Eesti Maaülikool, Tartu, Halo Kirjastus, lk 289, 2013, ISBN 978-9949-426-28-8. Sissekanne Terminologia Anatomica-s A12.2.08.002: Arteria vertebralis. Lüliarter Sissekanne Nomina Anatomica Veterinaria-s Arteria vertebralis. Lüliarter, 5. väljaanne, 2012
EI-loogikaelement

EI-loogikaelement (ingl k NOT gate või inverter) on ühe sisendi ja ühe väljundiga loogikaelement, mis realiseerib loogilise eituse tehet. Elemendi väljundis on signaal 1 juhul, kui sisendis on signaal 0, ja vastupidi. EI-loogikaelemendid valmistatakse CMOS-tehnoloogias, kus lülititena toimivad MOSFET-transistorid. EI-loogikalülitust kasutatakse ka NING-EI- ja VÕI-EI-loogikaelementide muutmiseks vastavalt NING- ja VÕI-elementideks. Eitus Digitaalloogika Loogikavärav
David ja Frederick Barclay

Sir David Rowat Barclay (27. oktoobril 1934 Hammersmithis – 10. jaanuar 2021) ja Sir Frederick Hugh Barclay (27. oktoobril 1934 Hammersmithis), tuntud ka kui Barclay Brothers ehk vennad Barclayd, on inglise ärimehed. 10-minutilise vahega sündinud identsed kaksikud on tegutsenud peamiselt meedia, jaekaubanduse ja kinnisvara alal. 2013. aastal hinnati nende vara väärtuseks 2,35 miljardit naelsterlingit, 2017. aastal 7,2 miljardit naelsterlingit. Nad on saanud tuntuks avalikkuse tähelepanu vältimisega ning sageli kirjeldatakse neid kui eraklikke. Vendade Ühendkuningriigis asuvaid ettevõtteid juhib Sir Davidi poeg Aidan. "Piers Morgan On Monte Carlo". Youtube.com. 03.04.2011. Vaadatud 15.01.2014. "The UK's richest 1,000". The Sunday Times. Originaali arhiivikoopia seisuga 14. oktoober 2017. Vaadatud 7. augustil 2017. James Robinson. "The Guardian – Barclay Brothers". Guardian. Vaadatud 15.01.2014. "The Sunday Times Rich List 2013". features.thesundaytimes.co.uk. Vaadatud 4. juunil 2013.[alaline kõdulink] BBC Radio 4, Today: Sark Islanders fear takeover – 28. märts 2012 BBC: Telegraph empire in tycoons' grip – 18. jaanuar 2004 BBC: Profile: the Barclay brothers – 11. detsember 2008 The Scotsman: Barclay brothers land Telegraph group as £677m deal is finally done – 30. juuli 2004 The Guardian: Barclays Take Over at Telegraph – 30. juuli 2004 Lady Beatrice – Fotod vendade jahist Monacos
Iwate prefektuur

Iwate prefektuur on Jaapani prefektuur Honshū saare põhjaosas. Asub Vaikse ookeani kaldal, põhjas piirneb Aomori prefektuuriga, läänes Akita ja lõunas Miyagi prefektuuriga. Suurim jõgi on Kitakami jõgi. Iwate prefektuuri tunnuslind on faasan (Phasianus colchicus), tunnuspuu on punane mänd (Pinus densiflora) ja tunnuslill printsessipuu õis (Paulownia tomentosa). Iwate prefektuur on jaotatud 33 omavalitsuseks, millest 14 on linnad (市 shi). Hachimantai Hanamaki Ichinoseki Kamaishi Kitakami Kuji Miyako Morioka Ninohe Ōfunato Ōshū Rikuzentakata Takizawa Tōno いわての統計情報 > 毎月人口推計, vaadatud märts 2023. Iwate prefektuuri koduleht (jaapani, korea ja inglise keeles)
Furaan

Furaan on heterotsükliline orgaaniline ühend, mis kuulub aromaatsete ühendite klassi. Furaan on värvitu kergesti süttiv vedelik, mis lahustub tavalistes orgaanilistes solventides, kuid vähe vees. Tema keemistemperatuur on lähedane toatemperatuurile. Furaani tarvitatakse lahustina ning sünteetiliste vaikude ja keemiliste kiudainete lähteainena. Keemilises mõttes on furaani molekul aromaatne, kuna hapniku aatomi vaba elektronipaar on delokaliseeritud üle kogu tsükli; see molekul on tasapinnaline ja selles ei esine karakteerseid kaksiksidemeid. Furaan astub kergesti aromaatse elektrofiilse asenduse reaktsioonidesse, aga ka Diels-Alderi reaktsioonidesse kui dieen. Aromaatsus
Weaver

Weaver tähendab inglise keeles 'kuduja'. See on ka koha- ja isikunimi: Weaver, linn USA Alabama osariigis Weaver, kummituslinn USA Arizona osariigis Weaver, asula USA Lääne-Virginia osariigis Weaver, asula USA Minnesota osariigis Weaver, asula USA Põhja-Dakota osariigis Weaver, jõgi Inglismaal Weaver, perekonnanimi
Tartu laulupidu

Tartu laulupeod toimuvad viie aasta takka, samadel aastatel kui ka üle-eestilised laulupeod. Tartu laulupeod peetakse Tartu lauluväljakul. Samuti on Tartus toimunud väiksemaid laulupidusid, nagu näiteks Tartu vaimulik laulupidu 2010. aastal ja öölaulupidu "Järjepidevus" 2013. aastal. Tartu laulupeotraditsiooni algust seostatakse aastaga 1869, mil Tartus toimus esimene üle-eestiline laulupidu. Alates VI laulupeost 1896. aastal on kõik üle-eestilised laulupeod toimunud aga Tallinnas. 1969. aastal, kui esimesest üldlaulupeost möödus 100 aastat, korraldati selle tähistamiseks kaks nädalat enne Tallinnas toimuvat pidu taas Tartus meeste laulupidu. Laulupidu peeti 13. juunil 2009 ning seal osales ligi 8000 lauljat, tantsijat ja pillimängijat. 2014. aastal toimus Tartu laulupidu 7. juunil. Selle kunstiline juht oli Riho Leppoja. Peol osales 262 kollektiivi enam kui 8200 esinejaga. Osalejate seas on nii koorid, puhkpilliorkestrid kui rahvatantsijad. Väljastpoolt Eestit osales 10 kollektiivi: puhkpilliorkestrid Lätist, Venemaalt, Tšehhist ja Rootsist ning naiskoor Soomest. Laulupeole eelnes muusikanädal: avakontsert Jaani kirikus, Alo Ritsingu autorikontsert Tartu Ülikooli aulas, Tartumaa tantsupäev, puhkpillimuusika kontsert, Miina Härma laulumängu "Murueide tütar" etendus ja laulupeo eelkontsert Vanemuise kontserdimajas. 2014. aasta Tartu laulupidu on pühendatud helilooja Miina Härma 150. sünniaastapäevale. Peo moto "Enne ja nüüd" pärineb Miina Härma samanimelisest koorilaulust. "Tartu laulupidu 13. juunil 2009" Tartu Postimees, 12. juuni 2009 Tartu laulupeo koduleht Tartu laulupeo kava Tartu linn, 2004